ขอให้ตรวจสอบการเรียกเก็บเงินค่าโดยสารเกินราคาและไม่กดมิเตอร์ของแท็กซี่สาธารณะสีเขียวเหลือง เลขทะเบียนรถ 1 มค.1062 ซึ่งคนขับเป็นบุคคลเพศชาย(ไม่ทราบชื่อ-นามสกุล) รูปพรรรสัณฐาน อายุประมาณ 50-56 ปี ผมสั้นเกรียนสีขาวและสวมชุดฟอร์มของคนขับรถแท็กซี ซึ่งใช้บริการในวันที่ 28 มกราคม 2566  ขึ้นรถเวลาประมาณ 10.00 น.จากป้ายฝั่งตรงข้ามโรงพยาบาลสินแพทย์ ถ. รามอินทรา แขวงรามอินทรา เขตคันนายาว กรุงเทพมหานคร เพื่อไปถนนสุเหร่าคลองหนึ่ง หรือเรียกกันทั่วไปว่า ถนนกีบหมู ซึ่งใช้ระยะเวลาเดินทางประมาณ 10-20 นาที โดยปกติจะเดินทางเป็นประจำราคาค่าโดยสารจะอยู่ที่ 60 บาท แต่ ณ วันนี้ (วันที่ 28 มกราคม 2566) คนขับรถดังกล่าวไม่กดมิเตอร์และคุยโทรศัพท์มาตลอดทาง ข้าพเจ้าได้มีการทักท้วงให้เปิดมิเตอร์แต่ก็ไม่สนใจฟังข้าพเจ้าคุยแต่โทรศัพท์ พอถึงปลายทางฯ ก็ไม่ได้มีการสอบถามกับข้าพเจ้าเลยว่าเคยโดยสารมาเป็นจำนวนเงินกี่บาท แต่เรียกเก็บเลย 80 บาท ข้าพเจ้ามองว่าไม่เป็นธรรมและเป็นการเอาเปรียบ และหลังจากโดนเรียกเก็บเงินในราคาสูงดังกล่าวทำให้ข้าพเจ้าไม่กล้าที่จะใช้บริการรถแท็กซี่สาธารณะอีกและเลือกโดยสารรถสาธารณะอื่นๆแทน จึงประสงค์ให้หน่วยงานที่เกี่ยวข้องตรวจสอบการเรียกเก็บเงินค่าโดยสารและไม่กดมิเตอร์ของแท็กซี่สาธารณะคันดังกล่าว และมีการลงโทษในการกระทำผิดดังกล่าวด้วย จักขอบพระคุณยิ่ง